

Budapest Főváros XX. kerület

Pesterzsébet Önkormányzata

**PÉNZÜGYI BIZOTTSÁG**

1201 Budapest, Kossuth Lajos tér 1.

www.pesterzsebet.hu

**J E G Y Z Ő K Ö N Y V**

Készült a Pénzügyi Bizottság 2017. szeptember 11-én 14.30 órai kezdettel, a Budapest Főváros XX. Kerület Pesterzsébeti Polgármesteri Hivatal nagytermében megtartott NYÍLT üléséről.

**Az ülésen megjelentek**: Marton Sándorné, a bizottság elnöke

 Komoróczy László

 Somodi Klára

 Dr. Michelisz Annamária

 Rostagni Attila

 Csasznyné Kanalas Irén

 Orbán János bizottsági tagok

**Meghívott vendégek:** Szabados Ákos polgármester

 Juhász Lajosné alpolgármester - jelen van

 Kovács Eszter alpolgármester – jelen van

 Nemes László alpolgármester

 Dr. Demjanovich Orsolya jegyző – jelen van

 Kócziánné dr. Pohl Mónika aljegyző – jelen van

 Dr. Hangyáné Csóka Éva osztályvezető – jelen van

 Kernné dr. Kulcsár Dóra osztályvezető-jelen van

 Kovács András osztályvezető - jelen van

 Lehoczki Péterné osztályvezető – jelen van

 Puskás Péter Pál osztályvezető

 Schmidtné Buda Andrea osztályvezető – jelen van

 Somlainé Kóródy Éva osztályvezető

 Szabó Szilvia osztályvezető-helyettes – jelen van

 Vántsa Katalin könyvvizsgáló

**A bizottság titkára:** Drobni Viktória

Marton Sándorné: Üdvözli a megjelenteket. Megállapítja, hogy a bizottság 7 megválasztott tagjából 7 fő jelen van, így a bizottság határozatképes.

Szavazásra teszi fel a napirend elfogadását.

Megállapítja, hogy a bizottság 7 megválasztott tagjából jelenlevő 7 tag 7 igen 0 nem 0 tartózkodással elfogadta azt.

**76/2017. (IX.11.) PB sz. határozat**

**A Pénzügyi Bizottság**

**2017. szeptember 11-i ülésének napirendjét az alábbiak szerint fogadja el:**

**1. napirendi pont**

**Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítására**

(Testületi meghívó 5. napirendi pontja)

**Előadó:** **Kovács András szervezési osztályvezető**

**2. napirendi pont**

**Javaslat a települési támogatásokról szóló 2/2015. (II. 17.) önkormányzati rendelet módosítására**

(Testületi meghívó 6. napirendi pontja)

**3. napirendi pont**

**Javaslat a BURSA HUNGARICA 2018. Felsőoktatási Önkormányzati Ösztöndíjpályázathoz való csatlakozásra**

(Testületi meghívó 10. napirendi pontja)

**Előadó: Schmidtné Buda Andreaközművelődési, egészségügyi és szociális osztályvezető**

**4. napirendi pont**

**Javaslat a pesterzsébeti gyalogos és kerékpáros híd megépítése érdekében az állami támogatás lehívásához szükséges döntések meghozatalára**

(Testületi meghívó 12. napirendi pontja)

**5. napirendi pont**

**Javaslat az idegenforgalmi adó Budapest Főváros Önkormányzata általi bevezetéséhez 2018. évben**

(Testületi meghívó 20. napirendi pontja)

**6. napirendi pont**

**Javaslat Budapest Főváros XXIII. kerület Soroksár Önkormányzatával kötendő ellátási szerződés jóváhagyására**

(Testületi meghívó 21. napirendi pontja)

**7. napirendi pont**

**Javaslat a Helyi Esélyegyenlőségi Program áttekintésére**

(Testületi meghívó 23. napirendi pontja)

**8. napirendi pont**

**Beszámoló a Tátra téri piac társasházzá alakításáról**

(Testületi meghívó 24. napirendi pontja)

**9. napirendi pont**

**Javaslat Budapest Főváros XX. kerület Pesterzsébet Önkormányzata 2017. évi költségvetési rendeletének módosítására**

(Testületi meghívó 25. napirendi pontja)

**10. napirendi pont**

**Javaslat mezítlábas ösvény (lépegető) megépítésére a pesterzsébeti óvodákban**

(Testületi meghívó 29. napirendi pontja)

**11. napirendi pont**

**Javaslat az Önkormányzat tulajdonában álló lakások és helyiségek víz- és csatornadíjának bérlőre történő áthárításáról szóló önkormányzati rendelet megalkotására**

**12. napirendi pont**

**Beszámoló a DUNA-ÁG INVEST Kft. „f.a.” ügyéről**

 (Testületi meghívó 4. pontja)

**13. napirendi pont**

**Javaslat az 1. számú házi gyermekorvosi körzet alapellátási feladatainak HSZI által történő ellátásával összefüggő költségvetési előirányzat módosítására**

**14. napirendi pont**

**Javaslat Pesterzsébet Önkormányzatának Humán Szolgáltatások Intézménye létszámkeretének csökkentésére, valamint költségvetési előirányzatainak módosítására**

**15. napirendi pont**

 **P. A. részletfizetési kérelme, néhai P. O. F. köztemetés költségének visszafizetésére**

**16. napirendi pont**

 **T. E. részletfizetési kérelme, néhai T. S. köztemetés költségének visszafizetésére**

**17. napirendi pont**

 **Javaslat B. R. részletfizetési kérelmének elbírálására**

**18. napirendi pont**

 **Z. Zs. részletfizetés engedélyezésére irányuló kérelme**

**19. napirendi pont**

 **T. M. E. részletfizetés engedélyezésére irányuló kérelme**

**20. napirendi pont**

 **Egyéb**

**Marton Sándorné:**Szavazásra teszi fel a napirend elfogadását.

Megállapítja, hogy a bizottság 7 megválasztott tagjából jelenlevő 7 tag 7 igen 0 nem 0 tartózkodással elfogadta azt.

Megnyitja a nyílt ülés első napirendi pontját.

**1. napirendi pont**

**Javaslat Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI. 13.) önkormányzati rendelet módosítására**

Marton Sándorné: Megkérdezi Kovács András osztályvezetőt, hogy van-e kiegészítése a napirendi ponttal kapcsolatban.

Marton Sándorné:Megkérdezi az ülés résztvevőit, hogy van-e kérdésük, hozzászólásuk a napirendi ponthoz.

Kérdés, hozzászólás nem lévén szavazásra teszi fel a rendelet-tervezetet.

Megállapítja, hogy a bizottság 7 megválasztott tagjából jelenlevő 7 tag 7 igen 0 nem 0 tartózkodással elfogadta azt.

**77/2017. (IX.11.) PB sz. határozat**

**A bizottság elfogadásra javasolja a képviselő-testületnek**:

**Budapest Főváros XX. kerület Pesterzsébet Önkormányzata Képviselő-testületének**

**…./….. (…../……) önkormányzati rendelete**

**Budapest Főváros XX. kerület Pesterzsébet Önkormányzata és szervei**

**szervezeti és működési szabályzatáról szóló**

**37/2014. (XI. 13.) önkormányzati rendelet módosításáról**

Budapest Főváros XX. kerület Pesterzsébet Önkormányzatának Képviselő-testülete, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva Budapest Főváros XX. kerület Pesterzsébet Önkormányzata és szervei Szervezeti és Működési Szabályzatáról szóló 37/2014. (XI. 13.) önkormányzati rendeletének módosításáról a következőket rendeli el:

**1. §**

(1) Budapest Főváros XX. kerület Pesterzsébet Önkormányzata és szervei Szervezeti és Működési Szabályzatáról szóló 37/2014. (XI. 13.) önkormányzati rendelete (továbbiakban: Rendelet) 2. melléklete 1. Pénzügyi Bizottság átruházott hatáskörei című fejezete helyébe a következő rendelkezés lép:

„1. A Pénzügyi Bizottság átruházott hatáskörei

1. Dönt az önkormányzat követeléseinek lemondásáról, mérsékléséről, elengedéséről, átütemezéséről, részletfizetés engedélyezéséről, részletfizetés felfüggesztéséről, részletfizetés átütemezéséről írásbeli kérelem alapján, ha jogszabály másképp nem rendelkezik, 100.001 Ft – 1.000.000 Ft. egyedi értékhatárig.
2. Gyakorolja a tulajdonost megillető jogokat az 1 millió forint értéket el nem érő forgalomképes önkormányzati portfólió vagyon felett.”

(2) A Rendelet 2. melléklete 3. Oktatási, Kulturális, Ifjúsági és Informatikai Bizottság átruházott hatáskörei című fejezetének 3. pontja helyébe a következő rendelkezés lép:

„3. Beszámoltatja a köznevelési intézményeket (óvodákat) a működésükről és ezek alapján javaslatot tesz a Képviselő-testület részére.”

(3) A Rendelet 2. melléklete 3. Oktatási, Kulturális, Ifjúsági és Informatikai Bizottság átruházott hatáskörei című fejezetének 4. pontja helyébe a következő rendelkezés lép:

„4. Értékeli a nevelési intézmény pedagógiai programjában meghatározott feladatok végrehajtását, a pedagógiai szakmai munka eredményességét, valamint ellenőrzi a pedagógiai programot, a házirendet és a szervezeti és működési szabályzatot.”

(4) A Rendelet 2. melléklete 3. Oktatási, Kulturális, Ifjúsági és Informatikai Bizottság átruházott hatáskörei című fejezetének 11. pontja helyébe a következő rendelkezés lép:

„11. Jóváhagyja az Önkormányzat által fenntartott közművelődési és kulturális intézmények éves tevékenységéről szóló beszámolót.”

(5) A Rendelet 2. melléklete 3. Oktatási, Kulturális, Ifjúsági és Informatikai Bizottság átruházott hatásköreicímű fejezetének 16. pontja helyébe a következő rendelkezés lép:

 „16. Jóváhagyja a nevelési év beindításáról szóló beszámolót.”

(6) A Rendelet 2. melléklete 3. Oktatási, Kulturális, Ifjúsági és Informatikai Bizottság átruházott hatáskörei című fejezetének 17. pontja helyébe a következő rendelkezés lép:

„17. Dönt az önkormányzat fenntartása alatt működő köznevelési intézmények (óvodák) nevelőtestülete által jóváhagyott házirend azon rendelkezéseinek érvénybelépéséről, melyekből az önkormányzatra, mint fenntartóra, valamint működtetőre többletkötelezettség hárul.”

(7) A Rendelet 2. melléklet 5. Gazdasági Bizottság átruházott hatáskörei című fejezete kiegészül 27., 28., és 29. pontokkal, a következő rendelkezésekkel:

„27. Dönt a helyiség pályázaton kívül történő értékesítéséről a vevő által benyújtott vételi szándéknyilatkozat alapján, az önkormányzat tulajdonában álló nem lakás céljára szolgáló helyiségekelidegenítésének feltételeiről szóló 23/2012. (V. 22.) önkormányzati rendelet 5/A §-ában foglalt esetben.

28. Dönt a lakás pályázaton kívül történő értékesítéséről a vevő által benyújtott vételi szándéknyilatkozat alapján, az önkormányzat tulajdonában álló lakások elidegenítésének feltételeiről szóló 21/2012.(V. 22.) önkormányzati rendelet 7. § (3) bekezdésében meghatározott esetben.

29. Dönt az ingatlan adásvételi szerződés felbontásáról és egyidejűleg a bérleti jogviszony tekintetében az eredeti állapot helyreállításáról, ha a lakást a bérlő vásárolja meg, és a vevő az adásvételi szerződésből eredő kötelezettségeivel késedelembe esik, vagy az adásvételi szerződés teljesítése egyéb okból meghiúsul.”

(9) A Rendelet 2. melléklete 7. Szociális Bizottság átruházott hatáskörei című fejezetének 23. pontja helyébe a következő rendelkezés lép:

„23. Jóváhagyja az Önkormányzat által fenntartott Pesterzsébet Önkormányzatának Humán Szolgáltatások Intézménye, valamint Pesterzsébet Önkormányzatának Szociális Foglalkoztatója házirendjét és szakmai programját és az éves szakmai munkájukról szóló beszámolót.”

**2. §**

A Rendelet 2. mellékletének II. Polgármesterre átruházott hatáskörök című fejezete kiegészül 56. ponttal a következő rendelkezéssel:

 „56. Az alpolgármesterek és a képviselők tekintetében dönt a külföldi és belföldi kiküldetés elrendeléséről, melyről a soronkövetkező ülésén tájékoztatja a Képviselő-testületet.”

**3. §**

E rendelet a kihirdetését követő napon lép hatályba.

**4. §**

Hatályát veszti a Rendelet

1. 64. § (1) és (3) bekezdései.

b) 2. mellékletének II. Polgármesterre átruházott hatáskörök című fejezetének 18. és 19. pontja.

Határidő: 2017. szeptember 11.

Felelős: Marton Sándorné, a Pénzügyi Bizottság elnöke

Marton Sándorné: Az első napirendi pontot lezárja.

Megnyitja a következő napirendi pontot.

**2. napirendi pont:**

**Javaslat a települési támogatásokról szóló 2/2015. (II. 17.) önkormányzati rendelet módosítására**

Marton Sándorné: Van-e kérdés, hozzászólás?

Kérdés, hozzászólás nem lévén szavazásra teszi fel a napirendi pontot.

Szavazásra teszi fel a Javaslat a települési támogatásokról szóló 2/2015. (II. 17.) önkormányzati rendelet módosításáranapirendi pontot.

Megállapítja, hogy a bizottság 7 megválasztott tagjából jelenlevő 7 tag 7 igen 0 nem 0 tartózkodással elfogadta azt.

**78/2017. (IX.11.) PB sz. határozat**

**A bizottság elfogadásra javasolja a képviselő-testületnek**:

Budapest Főváros XX. kerület Pesterzsébet Önkormányzata Képviselő-testületének

**……./..…………. (……...) önkormányzati rendelete**

a települési támogatásokról szóló 2/2015. (II.17.) önkormányzati rendelet módosításáról

Budapest Főváros XX. kerület Pesterzsébet Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 10.§ (1) bekezdésében, 26. §-ában, 32. § (3) bekezdésében, 132. § (4) bekezdés g) pontjában és a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

1. § (1)A települési támogatásokról szóló 2/2015. (II.17.) önkormányzati rendelet (a továbbiakban: Rendelet) 11.§ e) pontja helyébe a következő rendelkezés lép:

„e) az elhunyt személy közköltségen történő eltemettetéséről; az eltemettetésre köteles személy kérelmére, a köztemetés költségeinek részletekben történő megtérítéséről vagy különös méltánylást érdemlő körülmények fennállása esetén, a köztemetés költségeinek megtérítése alól részben vagy egészben történő mentesítésről,”

**(2)**A**Rendelet**11. § l) pontja helyébe a következő rendelkezés lép**:**

„l) a szociális tanulmányi támogatásról.”

**2. §** A **Rendelet** 15. § (18) bekezdés b) pontjában az „egyedülélő” szövegrész helyébe az „egyedülélő vagy egyedülálló” szövegrész lép.

**3. §** A **Rendelet** 16. § (1) bekezdés a), b) és c) pontjában az „egyedülélő” szövegrész helyébe az „egyedülélő vagy egyedülálló” szövegrész lép.

**4. § (1)** A**Rendelet**20. § (2) bekezdése helyébe a következő rendelkezés lép**:**

„(2) A Polgármester az eltemettetésre köteles személy kérelmére engedélyezheti a köztemetés költségeinek részletekben történő megtérítését vagy különös méltánylást érdemlő körülmények fennállása esetén, a köztemetés költségeinek megtérítése alól részben vagy egészben történő mentesítést.”

**(2)** A**Rendelet**20. § (5) bekezdése helyébe a következő rendelkezés lép**:**

„(5)A köztemetés költségeinek részletekben történő megtérítésére legfeljebb 12 hó időtartamú részletfizetés engedélyezhető.”

**(3)**A **Rendelet** 20. §-a az alábbi (5a) bekezdéssel egészül ki:

„(5a) Az eltemettetésre köteles személy kérelme alapján, a (4) bekezdés a) pontja szerinti mentesítés mellett, a fennmaradó köztemetés költségek megtérítésére legfeljebb 12 hó időtartamú részletfizetés engedélyezhető.”

**5. § (1)** A**Rendelet**34/A. § (1) bekezdésében az „általános iskolai vagy középiskolai tanulmányokat folytató tanköteles gyermekek” szövegrész helyébe az „alapfokú vagy középfokú oktatási intézmény nappali tagozatán tanulmányokat folytató gyermekek” szövegrész lép.

**(2)** A**Rendelet**34/A. § (2) bekezdésében az „általános iskolai vagy középiskolai tanulmányokat folytató tanköteles gyermek” szövegrész helyébe az „alapfokú vagy középfokú oktatási intézmény nappali tagozatán tanulmányokat folytató gyermek” szövegrész lép.

**(3)** A**Rendelet**34/A. § (9) bekezdésében az „a 8. osztályos” szövegrész helyébe az „a 18. életévét betöltötte vagy az alapfokú vagy középfokú oktatási intézmény nappali tagozatán” szövegrész lép.

**6. §** A **Rendelet**34/D. §-a és alcíme helyébe a következő rendelkezés és alcím lép:

**Szociális tanulmányi támogatás**

„34/D. § (1) Szociális tanulmányi támogatásra jogosult - a tárgyévi költségvetési rendeletben meghatározott kereterejéig – az alapfokú vagy középfokú oktatási intézmény nappali tagozata

1. 5-8. évfolyamán 4,5-ös tanulmányi átlagot elérő tanuló, vagy
2. 9-12. évfolyamán 4,2-es tanulmányi átlagot elérő, a 20. életévét be nem töltött tanuló,

feltéve, hogy családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 200 %-át, a szülő vagy más törvényes képviselő által egyedül nevelt, 3 vagy több gyermekes családban élő, illetve emelt összegű családi pótlékban részesülő gyermek esetén, családjában az egy főre jutó havi jövedelem nem haladja meg az öregségi nyugdíj mindenkori legkisebb összegének a 250 %-át.

(2) A szociális tanulmányi támogatás iránti kérelmet a szülő vagy más törvényes képviselő, illetve a nagykorú kérelmező nyújthatja be a jogosultság alapjául szolgáló tanulmányi évet követő november 30-ig.

(3) A támogatásra való jogosultságot a kérelem benyújtását megelőző tanulmányi évre vonatkozó bizonyítványban rögzített tanulmányi átlageredmény alapján lehet megállapítani.

(4) A szociális tanulmányi támogatás iránti kérelemhez csatolni kell a család jövedelmére vonatkozó igazolásokat, valamint a tanulmányi évre vonatkozó bizonyítvány hiteles másolatát.

(5) A szociális tanulmányi támogatás iránti kérelmet tanulmányi évente meg kell újítani.

(6) A szociális tanulmányi támogatás összege 35.000,-Ft.”

**Záró rendelkezések**

**7. §(1)** Jelen rendelet a kihirdetést követő napon lép hatályba.

**(2)** Hatályát veszti a **Rendelet** 34/E. §-a.

**8. § (1)** Budapest Főváros XX. kerület Pesterzsébet Önkormányzata és szervei szervezeti és működési szabályzatáról szóló 37/2014. (XI.13.) önkormányzati rendelete (a továbbiakban: SZMSZ) II. Polgármesterre átruházott hatáskörök 3. pontja e) alpontja helyébe az alábbi rendelkezés lép:

„e) az elhunyt személy közköltségen történő eltemettetéséről; az eltemettetésre köteles személy kérelmére, a köztemetés költségeinek részletekben történő megtérítéséről vagy különös méltánylást érdemlő körülmények fennállása esetén, a köztemetés költségeinek megtérítése alól részben vagy egészben történő mentesítésről,”

**(2)** Az SZMSZ II. Polgármesterre átruházott hatáskörök 3. pontja l) alpontja helyébe az alábbi rendelkezés lép:

„l) a szociális tanulmányi támogatásról.”

Határidő: 2017. szeptember 11.

Felelős: Marton Sándorné, a Pénzügyi Bizottság elnöke

Marton Sándorné: Lezárja a 2. napirendi pontot és megnyitja a következőt.

**3. napirendi pont**

**Javaslat a BURSA HUNGARICA 2018. Felsőoktatási Önkormányzati Ösztöndíjpályázathoz való csatlakozásra**

Marton Sándorné: Megkérdezi Schmidtné Buda Andreát van-e kiegészítése, hozzászólása.

Schmidtné Buda Andrea: Nincsen kiegészítése.

Marton Sándorné: Kérdés, hozzászólás nem lévén szavazásra teszi fel a napirendi pontot.

Szavazásra teszi fel a Javaslat a BURSA HUNGARICA 2018. Felsőoktatási Önkormányzati Ösztöndíjpályázathoz való csatlakozásranapirendi pontot.

Megállapítja, hogy a bizottság 7 megválasztott tagjából jelenlevő 7 tag 7 igen 0 nem 0 tartózkodással elfogadta azt.

**79/2017. (IX.11.) PB sz. határozat**

**A bizottság elfogadásra javasolja a képviselő-testületnek:**

**Határozati javaslat:**

A Képviselő-testület úgy dönt, hogy

1. 2018. évben csatlakozik a Bursa Hungarica Felsőoktatási Önkormányzati Ösztöndíjpályázathoz.

**2. A Bursa Hungarica Felsőoktatási Önkormányzati Ösztöndíj finanszírozására 5.000 E Ft-ot, azaz ötmillió forintot különít el.**

3.Nyilatkozik arról, hogy a 2018. évben –az esedékesség időpontjában- a rendeltetésszerű működés veszélyeztetése nélkül biztosítja a 2. pontban szereplő költségvetési kiadási előirányzatot.

4. Felhatalmazza a polgármestert a csatlakozási nyilatkozataláírására, valamint a szükséges intézkedések megtételére.

Határidő: 2017. szeptember 11.

Felelős: Marton Sándorné, a Pénzügyi Bizottság elnöke

Marton Sándorné lezárja ezt a napirendi pontot.

Megnyitja a 4. napirendi pontot.

**4. napirendi pont**

**Javaslat a pesterzsébeti gyalogos és kerékpáros híd megépítése érdekében az állami támogatás lehívásához szükséges döntések meghozatalára**

Marton Sándorné: Szavazásra teszi fel Javaslat a pesterzsébeti gyalogos és kerékpáros híd megépítése érdekében az állami támogatás lehívásához szükséges döntések meghozataláranapirendi pontot.

Megállapítja, hogy a bizottság 7 megválasztott tagjából jelenlevő 7 tag 5 igen 0 nem 2 tartózkodással tárgyalásra alkalmasnak találja.

**80/2017. (IX.11.) PB sz. határozat**

**A bizottság tárgyalásra alkalmasnak javasolja a képviselő-testületnek**:

Budapest Főváros XX. kerület Pesterzsébet Önkormányzatának Képviselő-testülete úgy dönt, hogy

1. a Bp. XX. Helsinki út felett átívelő (170203/2), (170204/1) és a (170187/5) hrsz. alatti közterületeket összekötő (Bp. XX. Kossuth Lajos utca – Zodony utca között, a Helsinki út, HÉV vonal és MÁV vonal felett) gyalogos és kerékpáros híd utasforgalmi, kereskedelmi és vendéglátó kiszolgáló egységekkel projektet (a továbbiakban: projekt), melynek bekerülési költsége a tervezői költségbecslés szerint bruttó 1.070.608.073,- Ft, bruttó 1.000.000.000,- Ft összegű költségvetési támogatás felhasználásával meg kívánja valósítani.
2. a projekt megvalósításához a bruttó 1.000.000.000,- Ft összegű költségvetési támogatáson felül szükséges további 70.608.073,- Ft összegű előirányzatot, valamint a hivatalos közbeszerzési tanácsadó, illetve a műszaki ellenőr díjának pénzügyi fedezetét – a rendeltetésszerű működés veszélyeztetése nélkül – a 2018. évi költségvetésében biztosítja, felkéri a polgármestert, hogy a 2018. évi költségvetés tervezése során az előirányzatok tervezéséről gondoskodjon.
3. a projekt megvalósítása érdekében felkéri a polgármestert, hogy a pesterzsébeti gyalogos és kerékpáros híd létesítmény építési engedélyének jogerőre emelkedését követően az ebr42 rendszerbe a 1345/2017. (VI.9.) Korm. határozattal módosított 1818/2017. (XII.22.) Korm. határozattal megállapított bruttó 1.000.000.000,- Ft összegű költségvetési támogatás lehívása érdekében a szükséges adatok feltöltése iránt intézkedjen, és a támogató döntése szerint a támogatási szerződést vagy támogatói okiratot az Önkormányzat képviseletében írja alá.
4. felkéri a polgármestert, hogy a projekt határidőben, legkésőbb 2018. december 31-ig történő megvalósítása érdekében a szükséges intézkedéseket tegye meg, és intézkedjen annak érdekében, hogy a támogatás felhasználásával legkésőbb 2019. január 31. napjáig történjen meg az elszámolás a támogató felé.

Határidő: 2017. szeptember 11.

Felelős: Marton Sándorné, a Pénzügyi Bizottság elnöke

Marton Sándorné lezárja ezt a napirendi pontot.

Megnyitja az 5. napirendi pontot.

**5. napirendi pont**

**Javaslat az idegenforgalmi adó Budapest Főváros Önkormányzata általi bevezetéséhez 2018. évben**

Marton Sándorné: Megkérdezi a bizottság tagjait, van-e kérdésük a napirendi ponthoz.

Komoróczy László: Szeretné megkérdezni, hogy jól értelmezi-e a leírt adatokat, hogy 600.000 Forint körül kapott a kerületünk a tavalyi évben és 2 millió fölött vallottak be idegenforgalmi adót a szálláshelyek.

Marton Sándorné: Megkérdezi az illetékes osztályt.

Dr. Hangyáné Csóka Éva: A 2016-os évben 912 ezer Forint , a fővárostól kértünk egy tájékoztatást, ez van az előterjesztésben. A 2 millió Forint arról szól, hogy a korábbi évekre, tehát nem csak a 2016-os évre vonatkozóan, hanem az elmaradt befizetéseket tartalmazza.

Tájékoztató jelleggel szerették volna az adatokat közölni a Bizottsággal.

Komoróczy László: Nem hiszem, hogy a főváros ezt különösebben ellenőrizné, annyi az adó, amennyit bevallanak. Tényleg ez nekünk annyival többe kerülne?

Dr. Hangyáné Csóka Éva:Amit a forrásmegosztásból kapunk a fővárostól, azért a kerületnek semmit nem kell tennie, csak egyszerűen kapjuk.

Nem hogy több nem lenne, hanem többe kerülne a munkaerő ezzel kapcsolatban.

2 milliónál többet biztosan nem lehetne elérni.

Marton Sándorné: Más hozzászólás kérdés nem lévén szavazásra teszi fel Javaslat az idegenforgalmi adó Budapest Főváros Önkormányzata általi bevezetéséhez 2018. évbennapirendi pontot.

Megállapítja, hogy a bizottság 7 megválasztott tagjából jelenlevő 7 tag 7 igen 0 nem 0 tartózkodással elfogadja.

**81/2017. (IX.11.) PB sz. határozat**

**A bizottság elfogadásra javasolja a képviselő-testületnek**:

**Határozati javaslat:**

Budapest Főváros XX. kerület Pesterzsébet Önkormányzata Képviselő-testülete

1. előzetes beleegyezését adja, hogy az idegenforgalmi adót 2018. adóévre Budapest Főváros Önkormányzata vesse ki,
2. felkéri a Polgármestert, hogy Budapest Főváros Főpolgármesterét értesítse a Képviselő-testület döntéséről.

Határidő: 2017. szeptember 11.

Felelős: Marton Sándorné, a Pénzügyi Bizottság elnöke

Marton Sándorné: Lezárja a napirendi pontot.

Megnyitja a következő napirendi pontot.

**6. napirendi pont**

**Javaslat Budapest Főváros XXIII. kerület Soroksár Önkormányzatával kötendő ellátási szerződés jóváhagyására**

Marton Sándorné: Megkérdezi, hogy van-e ehhez a napirendi ponthoz kiegészítés, kérdés, hozzászólás.

Nincsen hozzászólás.

Marton Sándorné: Szavazásra teszi fel Javaslat Budapest Főváros XXIII. kerület Soroksár Önkormányzatával kötendő ellátási szerződés jóváhagyására napirendi pontot.

Megállapítja, hogy a bizottság 7 megválasztott tagjából jelenlevő 7 tag 7 igen 0 nem 0 tartózkodással elfogadja.

**82/2017. (IX.11.) PB sz. határozat**

**A bizottság elfogadásra javasolja a képviselő-testületnek**:

A Képviselő-testület úgy dönt, hogy:

1. Budapest Főváros XXIII. kerület Soroksár Önkormányzatával 1 fő részére gyermekek átmeneti gondozása (gyermekek átmeneti otthona) gyermekjóléti alapellátás – Pesterzsébet Önkormányzatának Humán Szolgáltatások Intézménye útján történő – biztosításáról szóló ellátási szerződést a melléklet szerinti tartalommal jóváhagyja,
2. felkéri a Polgármestert a szükséges intézkedések megtételére.

Határidő: 2017. szeptember 11.

Felelős: Marton Sándorné, a Pénzügyi Bizottság elnöke

Marton Sándorné: Lezárja ezt a napirendi pontot és megnyitja a 7. napirendi pontot.

**7. napirendi pont**

**Javaslat a Helyi Esélyegyenlőségi Program áttekintésére**

Marton Sándorné megkérdezi, hogy van-e ehhez a napirendi ponthoz kiegészítés, kérdés, hozzászólás.

Nincsen hozzászólás.

Marton Sándorné szavazásra teszi fel Javaslat a Helyi Esélyegyenlőségi Program áttekintésérenapirendi pontot.

Megállapítja, hogy a bizottság 7 megválasztott tagjából jelenlevő 7 tag 7 igen 0 nem 0 tartózkodással elfogadja.

**83/2017. (IX.11.) PB sz. határozat**

**A bizottság elfogadásra javasolja a képviselő-testületnek**:

**Határozati javaslat:**

Budapest Főváros XX. kerület Pesterzsébet Önkormányzatának Képviselő-testülete:

1. a 233/2013. (IX. 12.) Ök. sz. határozatával elfogadott Helyi Esélyegyenlőségi Programot áttekintette és annak felülvizsgálatát nem tartja szükségesnek;
2. felkéri a polgármestert a szükséges intézkedések megtételére.

Határidő: 2017. szeptember 11.

Felelős: Marton Sándorné, a Pénzügyi Bizottság elnöke

Marton Sándorné: Lezárja a napirendi pontot és megnyitja a következőt.

**8. napirendi pont**

**Beszámoló a Tátra téri piac társasházzá alakításáról**

Marton Sándorné: Megkérdezi, hogy van-e ehhez a napirendi ponthoz kiegészítés, kérdés, hozzászólás.

Komoróczy László: Igen, a határozati javaslat módosítását szeretné javasolni, azt látja, hogy a tárgyalópartnerek egy csoportja nem fogadta el az ügyvédek által közösen kidolgozott megegyezést és megtámadta a bíróságon. Huzamosabb ideje áll az ügy, ezenkívül eltelt két év, újra lehet és kell gondolni ezeket a kérdéseket.

Azt javaslom a Bizottságnak és a Képviselő-testületnek, hogy vonja vissza a határozatát a társasházasításról.

Ne legyen társasházasítás, legalábbis ebben a formájában nem és ha majd a tárgyalópartnereink valamilyen döntésre jutnak, hogy ők mit szeretnének ebben a kérdésben, akkor folytassuk és jussunk valamilyen mindannyiunknak megnyugtató megállapodásra.

Kócziánné dr. Pohl Mónika:

Kiegészítést szeretnék tenni: a társasház tulajdoni bejegyzése már megtörtént, az ingatlan-nyilvántartásban már be van jegyezve.

Ahogy az anyag is tartalmazza, 4 ügyvéd képviseli a kereskedők egy részét, abból 3-mal tudunk együttműködni.

A per szünetelését kértünk május hónapban. 6 hónap szünetelés után szűnik meg a per. Egyelőre jelenleg annyit tudunk, hogy nem kérték a per folytatását.

November hónapig kérhetik, esetleg érdemes lenne megvárni, hogy ennek a pernek a folytatását kérik-e.

Ha esetleg a Testület mégis úgy gondolja, hogy ezt nem akarja, akkor a határozat visszavonása mellett a társasház tulajdon megszűntetéséről is dönteni kell.

Komoróczy László: Szeretnék kiegészítést tenni: Ha nem kéri senki a per folytatását, akkor megindul a társasház bejegyzése.

Kócziánné dr. Pohl Mónika:

Nem, ahogyan az előbb is mondtam, a társasház-bejegyzés már megtörtént. A Földhivatal bejegyezte.

Ők a társasház alapító okirat érvénytelensége iránt indítottak pert. A bejegyzés megvan, csak ezt nem szeretnénk, hogyha esetleg a bíróság mégis úgy döntene, hogy az alapító okirattal mégis valami probléma van, miközben mi megkötögetjük a külön szerződéseket a tulajdonosokkal és a tulajdonjoguk bejegyzésre kerül, akkor elvész az a társasház, aminek az alapján a szerződéseket megkötöttük és az ő tulajdonuk bejegyzésre került.

Tehát megvan az ingatlan-nyilvántartási bejegyzése ennek a társasháznak, megvannak az albetétek, de miután önkormányzat alapította, ezért az önkormányzat a tulajdonosa.

Az volt a konstrukció, hogy ez az első lépés, a következő lépés pedig az, hogy megkötjük a külön szerződéseket a kereskedőkkel és ez alapján tudják a tulajdonjogokat az egyes albetétekre bejegyezni.

Komoróczy László: Tehát akkor most megszűntethetjük?

Kócziánné dr. Pohl Mónika: Bármikor megtehetjük. A kereskedők egy része, akinek az ügyvédjeik együttműködőek, azok szeretnék a megoldást, ezt el kellene dönteni.

Nyilván azt várnák és szeretnék, ha az ő helyzetük rendeződne.

Komoróczy László: Fenntartja a javaslatát, hogy vonjuk vissza ezt a döntést.

Marton Sándorné: Ezt a javaslatot a Képviselő-testület vonhatja vissza.

Komoróczy László: Kapásból 30%-os lesz a részvétük, ahhoz több száz millió Forint kellene, hogy az éppen szóban forgó üzleteket megvegyük.

Juhász Lajosné alpolgármester: Ennek a napirendi pontnak a határozati javaslata egy Beszámoló elfogadása.

Át kellene beszélni, hogy a novemberi időpontot érdemes-e megvárni vagy nem érdemes, de mint Beszámoló, én javasolnám elfogadni.

Marton Sándorné: Felteszi Komoróczy László úrnak a kérdést, hogy elfogadhatónak találja-e azt, hogy az eredeti határozatban lévőket, hogy a beszámolót elfogadjuk tesszük fel szavazásra.

Komoróczy László: Igen.

Marton Sándorné: Szavazásra teszi fel Beszámoló a Tátra téri piac társasházzá alakításárólnapirendi pontot.

Megállapítja, hogy a bizottság 7 megválasztott tagjából jelenlevő 7 tag 7 igen 0 nem 0 tartózkodással elfogadja.

**84/2017. (IX.11.) PB sz. határozat**

**A bizottság elfogadásra javasolja a képviselő-testületnek**:

**Határozati javaslat:**

**A Képviselő-testület úgy dönt, hogy a Tátra téri Piac társasházzá alakítása ügyéről készült beszámolót elfogadja.**

Határidő: 2017. szeptember 11.

Felelős: Marton Sándorné, a Pénzügyi Bizottság elnöke

Marton Sándorné lezárja a napirendi pontot és megnyitja a 9. napirendi pontot.

**9. napirendi pont**

**Javaslat Budapest Főváros XX. kerület Pesterzsébet Önkormányzata 2017. évi költségvetési rendeletének módosítására**

Marton Sándorné kijelenti, hogy a Bizottság tagjai megkapták a független könyvvizsgálói jelentést.

Megkérdezi, hogy van-e ehhez a napirendi ponthoz kiegészítés, kérdés, hozzászólás.

Nincsen hozzászólás.

Marton Sándorné szavazásra teszi fel Javaslat Budapest Főváros XX. kerület Pesterzsébet Önkormányzata 2017. évi költségvetési rendeletének módosításáranapirendi pontot.

Megállapítja, hogy a bizottság 7 megválasztott tagjából jelenlevő 7 tag 7 igen 0 nem 0 tartózkodással elfogadja.

**85/2017. (IX.11.) PB sz. határozat**

**A bizottság elfogadásra javasolja a képviselő-testületnek:**

**Budapest Főváros XX. Kerület Pesterzsébet Önkormányzata**

**Képviselő-testületének**

**…/…... (………….) önkormányzati rendelete**

**az önkormányzat 2017. évi költségvetéséről szóló, 3/2017. (II. 16.) önkormányzati rendeletének módosításáról**

Budapest Főváros XX. Kerület Pesterzsébet Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

1. §

Az Önkormányzat 2017. évi költségvetéséről szóló, 3/2017. (II. 16.) önkormányzati rendelet (továbbiakban: Rendelet) 1. §-a helyébe a következő rendelkezés lép:

„**1**. § Budapest Főváros XX. Kerület Pesterzsébet Önkormányzata 2017. évi költségvetés

|  |  |
| --- | --- |
| **költségvetési bevételét**  | **92 287 920 Ft-tal** |
| **költségvetési kiadását**  | **92 287 920 Ft-tal** |

**megemeli,** így az önkormányzat 2017. évi

|  |  |
| --- | --- |
| **Költségvetési bevétele:** | **9 941 111 650 Ft** |
| működési bevétel | 8 667 211 650 Ft |
| felhalmozási bevétel | 1 273 900 000 Ft |
| **Költségvetési kiadása:** | **12 268 238 246 Ft** |
| működési kiadás | 9 046 709 989 Ft |
| felhalmozási kiadás | 3 221 528 257 Ft |
| **Költségvetési hiány összege** | **2 327 126 596 Ft** |
| működési hiány | 379 498 339 Ft |
| felhalmozási hiány | 1 947 628 257 Ft |
| **Költségvetési hiány belső finanszírozása** | **1 746 354 892 Ft** |
| működési célú maradvány igénybevétele | 553 420 730 Ft |
| felhalmozási célú maradvány igénybevétele |  1 192 934 162 Ft |
| **Költségvetési hiány külső finanszírozása** | **707 000 000 Ft** |
| Felhalmozási célú hitelfelvétel | 707 000 000 Ft |
| **Finanszírozási bevételek összesen:** | **2 453 354 892 Ft** |
| **Finanszírozási kiadások összesen:** | **126 228 296 Ft** |
| **BEVÉTELEK ÖSSZESEN:** | **12 394 466 542 Ft** |
| **KIADÁSOK ÖSSZESEN:** | **12 394 466 542 Ft** |

2. §

Határidő: 2017. szeptember 11.

Felelős: Marton Sándorné, a Pénzügyi Bizottság elnöke

Marton Sándorné: Lezárja a napirendi pontot.

Megnyitja a 10. napirendi pontot.

**10. napirendi pont**

**Javaslat mezítlábas ösvény (lépegető) megépítésére a pesterzsébeti óvodákban**

Marton Sándorné megkérdezi, hogy van-e ehhez a napirendi ponthoz kiegészítés, kérdés, hozzászólás.

Marton Sándorné: Van olyan intézmény, amelyikben már meg is valósult, itt 4 óvoda lett megjelölve.

Marton Sándorné szavazásra teszi fel Javaslat mezítlábas ösvény (lépegető) megépítésére a pesterzsébeti óvodákbannapirendi pontot.

Megállapítja, hogy a bizottság 7 megválasztott tagjából jelenlevő 7 tag 7 igen 0 nem 0 tartózkodással elfogadja.

**86/2017. (IX.11.) PB sz. határozat**

**A bizottság elfogadásra javasolja a képviselő-testületnek**:

Budapest Főváros XX. kerület Pesterzsébet Önkormányzatának Képviselő-testülete úgy dönt, hogy:

1. mezítlábas ösvényt alakít ki az alábbi intézményekben, az intézményvezető által kijelölendő tagóvoda területén.
* Pesterzsébeti Gyermekmosoly Óvoda
* Pesterzsébeti Gézengúz Óvoda
* Pesterzsébeti Lurkóház Óvoda
* Pesterzsébeti Kerekerdő óvoda
1. a határozat I. pontjában meghatározott feladat ellátásához 2018. évi költségvetés terhére bruttó 700.000 Ft. összegű előirányzatot biztosít.
2. Felkéri Polgármestert, a szükséges intézkedések – ideértve a 2018. évi költségvetés tervezésekor a szükséges előirányzat biztosítására vonatkozó intézkedéseket is- megtételére.

Határidő: 2017. szeptember 11.

Felelős: Marton Sándorné, a Pénzügyi Bizottság elnöke

Marton Sándorné: Lezárja a napirendi pontot.

Megnyitja a 11. napirendi pontot.

**11. napirendi pont**

**Javaslat az Önkormányzat tulajdonában álló lakások és helyiségek víz- és csatornadíjának bérlőre történő áthárításáról szóló önkormányzati rendelet megalkotására**

Marton Sándorné: Megkérdezi, hogy van-e ehhez a napirendi ponthoz kiegészítés, kérdés, hozzászólás.

Marton Sándorné: Tájékoztatást kér az osztályvezetőtől, Kernné dr. Kulcsár Dórától, hogy mennyibe kerülne a víz- és csatorna díj áthárítása.

Kernné dr. Kulcsár Dóra:Nagyon sok lakásban nincsen telepítve mellékvízmérő. A bérlők egyre inkább szeretnék, hogy saját mérőórával rendelkezzenek.

A bérlők körülbelül 60%-a már rendelkezik saját mérőórával.

Nagyon sok esetben, habár a bérlő szeretné, ha beszereltethetné a saját mérőórát, viszont a társasháznak olyan mértékű tartozása van, hogy a mellékmérőket nem lehet hitelesíteni.

Azt a költséget, amelyet jelenleg az Önkormányzat visel, megfizeti a közös költségben a vízórás és a nem vízórás bérlő.

Jelen pillanatban egy átalányos rendszer van, amelyben a különbözetet megfizeti az a bérlő, akinek nincsen vízórája.

A tényleges fogyasztást a továbbszámlázás során a Pénzügyi Osztály kiszámlázza, tehát a bérlő fizeti egyszer a havi számlájában az átalánydíjat és abban a hónapban továbbszámlázott tételként kapja a különbözetet.

Nagyon nehéz ezt a rendszer követni, mind a bérlőknek, mind a Pénzügyi Osztálynak.

Ez egy tervezhetőbb és átláthatóbb dolog lenne.

Marton Sándorné: Szavazásra teszi fel aJavaslat az Önkormányzat tulajdonában álló lakások és helyiségek víz- és csatornadíjának bérlőre történő áthárításáról szóló önkormányzati rendelet megalkotására napirendi pont I/I. határozati javaslatát.

Megállapítja, hogy a bizottság 7 megválasztott tagjából jelenlevő 7 tag 7 igen 0 nem 0 tartózkodással elfogadja.

**87/2017. (IX.11.) PB sz. határozat**

**A bizottság elfogadásra javasolja a képviselő-testületnek**:

**HATÁROZATI JAVASLAT**

I/1. A Bizottság úgy dönt, hogy a „Javaslat az Önkormányzat tulajdonában álló lakások és helyiségek víz-és csatornadíjának bérlőre történő áthárításáról szóló önkormányzati rendelet megalkotására” tárgyú, első olvasatban tárgyalt előterjesztésben meghatározott elvekkel egyetért.

I/2. A Bizottság a ”Javaslat az Önkormányzat tulajdonában álló lakások és helyiségek víz-és csatornadíjának bérlőre történő áthárításáról szóló önkormányzati rendelet megalkotására” tárgyú, első olvasatban tárgyalt előterjesztést tárgyalásra alkalmasnak találja, az abban foglaltakkal kapcsolatban az alábbi javaslatokat teszi:

 ………………………………………………………………………………………………

II. Felkéri a polgármestert, hogy a javaslatot terjessze a Képviselő-testület 2017. októberi ülése elé.

Határidő: 2017. szeptember 11.

Felelős: Marton Sándorné, a Pénzügyi Bizottság elnöke

Marton Sándorné lezárja a nyílt ülés utolsó napirendi pontját.